  Майя Бывальцева 24-тӥ но 25-тӥ пӧсьтолэзе Ижкарын ву вылын ужрадъёсъя IzhWaterFest фестиваль ортчоз. Со Азьмуртлэн грантъёсъя фондэзлэн «Солнце. Ветер. Вода. Человек» ӵектосэз улсын радъяське. Со сярысь кар администрацилэн пресс-службаез ивортӥз. Фестивалез 24-тӥ пӧсьтолэзе 13 часын усьтозы. Но 10 час 30 минутысен ини вань мылкыд карисьёс понна тӧлпоен катамаранъёсын, сапсёрфингъя, пуртъёс но тӥръёс лэзьянъя мастер-классъёс ужалозы. Со сяна, ӝӧквыл спорт шудонъёсъя площадка усьтӥськоз, отын джакколо, шаффлборд, новус, корнхол, эластик фор шудонъёсын быгатонлыкъёсты эскерыны луоз. Фестивале тазалыксыя сюбегатэм луонлыкен адямиос но пыриськыны быгатозы. Одӥгез команда тӧлпоос улын но катамаранъёсын ӵошатсконъёсын кужымзэ возьматоз 25-тӥ пӧсьтолэзе ӵошатсконъёсты учкыны лыктэмъёслы байдаркаосын уянлэн аспӧртэмлыкез сярысь вералозы, ГТО куронъёсты быдэстыны площадкаос усьтӥськозы. 10 час 30 минутэ ЯЛ-6 пыжъёсын ӵошатсконъёс кутскозы. 13 часын – тӧлпоен катамаранъёсын регата но ЯЛ-6 пыжъёсын регата. Со нуналэ ик Ижысь техника университетлэн пыжъёсын станцияз крейсер яхтаосын гонкаос ортчозы. Ӵошатсконъёсты 12 часы усьтозы, регата 13 часын кутскоз. 25-тӥ пӧсьтолэзе Ижкарын Ожгар зарезь флотлэсь нуналзэ пусъёзы. 9 часын Ялан ӝуась тыл доры сяськаос понозы, быремъёсты минут ӵоже чус улыса тодэ ваёзы. Озьы ик «Варяг» крейсерысь матрослэн Иван Шутовлэн Нагорной шайвылысь шайгу вылаз сяськаос нуозы   Тегъёс: Спорт Ижкар фестиваль праздникъёс  